Benedikt Höwedes

**Benedikt Höwedes** (lahir 29 Februari 1988) merupakan pemain bola sepak profesional Jerman yang kini bermain untuk kelab Serie A, Juventus secara pinjaman dari kelab FC Schalke 04. Benedikt merupakan pemain pertahanan antarabangsa Jerman yang menjuarai Piala Dunia FIFA 2014. Beliau merupakan salah satu daripada tiga pemain yang bermain pada setiap minit di kejohanan dunia tersebut.

## Kerjaya kelab
Höwedes mula bermain bola sepak di kampungnya kelab TuS Haltern pada tahun 1994. Pada tahun 2001, beliau berpindah ke kelab remaja FC Schalke 04. Pada 2003, beliau menjadi kapten pasukan bawah-19 dan sebahagian daripada skuad yang menjuarai Bundesliga bawah-19 pada tahun 2006.

Pada September 2007, Persatuan Bola Sepak Jerman menganugerahkan Höwedes Pingat Fritz Walter sebagai pemain terbaik pada kumpulan umurnya untuk musim 2006-07.

Pada Januari 2007, beliua menandatangani kontrak profesional pertamanya di Schalke sehingga 30 Jun 2010. Beliau menyertai skuad senior Schalke yang beraksi di Bundesliga pada Julai. Sehingga Oktober 2007, beliau kebanyakan bermain untuk skuad kedua Schalke di Oberliga (divisyen keempat).

Perlawanan profesional pertama Höwedes ialah pada perlawanan Liga Juara-Juara pada 3 Oktober 2007. Pada 10 Disember 2008, Höwedes melanjutkan kontraknya bersama Schalke sehingga 30 Jun 2014. Mulai 23 Julai 2011, beliau menjadi kapten pasukan Schalke.

Pada 9 Mac 2013, Howedes melanjutkan kontraknya bersama Schalke sehingga 30 Jun 2017.

## Kerjaya antarabangsa

Höwedes bermain untuk pasukan bawah-18 dan pasukan bawah-19 Jerman dan bermain kesemua perlawanan dan termasuk dalam skuad yang melangkah ke separuh akhir Kejohanan Bola Sepak Eropah bawah-19 UEFA 2007. Pada 5 September 2007, beliau membuat satu-satunya kemunculan untuk pasuka bawah-20 Jerman.

Beliau merupakan sebahagian daripada skuad yang menjuarai Kejohanan Bola Sepak Eropah bawah-21 UEFA 2009 dan bermain pada perlawanan akhir menentang England, 4-0.

Pada 29 Mei 2011, beliau membuat debut untuk pasukan kebangsaan Jerman menentang Uruguay pada perlawanan persahabatan. Pada 7 Jun 2011, beliau bermain pada perlawanan rasmi pertamanya ketika menentang Azerbaijan pada perlawanan kelayakan Euro 2012, Jerman menang 3-1.

Höwedes telah terpilih ke skuad Jerman di UEFA Euro 2012 tetapi tidak membuat sebarang penampilan di kejohanan. Pada 15 Ogos 2012, beliau menjaringkan gol pertamanya untuk Jerman ketika tewas 3-1 kepada Argentina pada perlawanan persahabatan.

Selepas membuat tiga penampilan di kelayakan Piala Dunia 2014, Höwedes termasuk dalam skuad Jerman ke Piala Dunia FIFA 2014 di Brazil. Beliau mula bermain untuk Jerman pada perlawanan pembukaan kumpulan menentang Portugal dan yang juga merupakan perlawanan debut Piala Dunia bagi Höwedes. Pada perlawanan akhir, beliau bermain sepenuh minit apabila Jerman menundukkan Argentina 1-0 untuk bergelar juara Piala Dunia buat kali keempat. Höwedes menjadi salah satu daripada tiga pemain Jerman yang bermain setiap minit sepanjang kejohanan berlangsung bersama Manuel Neuer dan kapten Philipp Lahm.

### Statistik

### Gol antarabangsa

## Penghargaan
### Kelab
;FC Schalke 04<
* DFB-Pokal: 2010–11
* DFL-Supercup: 2011

### Antarabangsa
;Jerman
* Piala Dunia FIFA: 2014
* Kejohanan Bola Sepak Eropah bawah-21 UEFA: 2009

### Individu
* Pingat Fritz Walter B19 (Pingat Emas) 2007

## Catatan

## Pautan luar
* German national team profile  
* 
* 
* 
* 
* ESPN FC profile